ת'אנדרקאט

סטיבן לי ברונר (באנגלית: Stephen Lee Bruner; נולד ב-19 באוקטובר 1984),<ref></ref> הידוע בשם הבמה ת'אנדרקאט (Thundercat), הוא מוזיקאי, בסיסט, זמר ופזמונאי אמריקאי מלוס אנג'לס. בתחילת דרכו היה חבר בלהקת הקרוסאובר טראש סואסיידל טנדנסיז , ומאז הוציא ארבעה אלבומי אולפן ונודע בזכות עבודתו עם המפיק פליינג לוטוס ותרומתו לאלבום To Pimp a Butterfly של קנדריק לאמאר משנת 2015, שזכה לשבחים רבים ממבקרי המוזיקה. בשנת 2016, ת'אנדרקאט זכה בפרס גראמי, בקטגוריית "ביצוע הראפ/שירה הטוב ביותר", על עבודתו ברצועה "These Walls" מ-To Pimp a Butterfly.<ref></ref>

==קריירה מוזיקלית==
ברונר נולד למשפחה של מוזיקאים והחל לנגן בס כבר בגיל צעיר. עד גיל 15, היה חבר בלהקת הבנים הגרמנית "נו קרפיו". שנה לאחר מכן, הצטרף לאחיו רונלד ג'וניור כחבר בלהקת הפאנק סואסיידל טנדנסז , והחליף את נגן הבס הקודם של הלהקה ג'וש פול. ההופעות הראשונות של ברונר באלבומי אולפן כוללות נגינת בס חשמלי בשידור חי באלבומים Live at 5th Street Dick's ו-The Proclamation של אמן הג'אז קמאסי וושינגטון .<ref name="Discogs"></ref>

לצד תפקידי הלהקה שלו, ברונר היה גם נגן אולפן, שזכה לשבחים על עבודתו באלבומים New Amerikah משנת 2008 של אריקה באדו ו-Cosmogramma של פליינג לוטוס משנת 2010. בשנת 2011, הוציא את אלבום הסולו הראשון שלו, The Golden Age of Apocalypse, שהופק על ידי פליינג לוטוס והושפע מאמני פיוז'ן משנות ה-70 של המאה ה-20 כגון סטנלי קלארק וג'ורג' דיוק . בשנתיים הבאות, חזר לאולפן ההקלטות עם פליינג לוטוס, ויחד עבדו על אלבומיו של לוטוס, Until the Quiet משנת 2012 ו-You're Dead! משנת 2014, ואלבומו השני של ת'אנדרקאט, שיצא ב-2013 ונקרא Apocalypse. האלבום זכה להצלחה נאה במצעדי הבילבורד.<ref></ref>

ברונר תואר כמי שהיה לתורם המכרזי ל"מוקד היצירתי" של אלבומו של קנדריק לאמאר, To Pimp a Butterfly, שיצא בשנת 2015 וזכה לשבחי הביקורת.<ref></ref> האלבום הועמד לפרסי גראמי בקטגוריות "אלבום השנה" ו"אלבום הראפ הטוב ביותר" וזכה באחרונה. בנוסף, השיר "These Walls" מתוך האלבום, בו השתתף ת'אנדרקאט, זיכה אותו בפרס על "ביצוע הראפ/שירה הטוב ביותר".<ref></ref>

בשנת 2017 הוציא ת'אנדרקאט את אלבום האולפן השלישי שלו, Drunk, שהגיע למקום ה-50 במצעד הבילבורד 200 וזכה לשבחים הביקורתיים,<ref name="metacritic"></ref> תוך שדורג ברשימות סיכום שנה רבות.<ref></ref><ref></ref><ref></ref>

באוקטובר 2018 הציג ת'אנדרקאט את השיר "King of the Hill" מתוך אלבומו הרביעי, It Is What It Is.<ref></ref><ref></ref> ב-15 בינואר 2020 יצא לאור הסינגל השני, "Black Qualls" בהשתתפות סטיב לייסי, סטיב ארינגטון וצ'יילדיש גמבינו.<ref></ref> ב-17 בפברואר, יצא סינגל נוסף, "Dragonball Durag".<ref></ref> ב-3 באפריל 2020 יצא האלבום המלא, שזכה לשבחים ביקורתיים.<ref name="metacritic2"></ref> ת'אנדרקאט הקדיש את האלבום לחברו, איתו שיתף פעולה פעמים רבות, הראפר מק מילר, שנפטר בשנת 2018.<ref></ref> בשנת 2021 זכה האלבום לפרס גראמי בקטגוריית "אלבום ה-R&B המתקדם הטוב ביותר" בטקס פרסי גראמי ה-63.<ref></ref>

==חיים אישיים==
ת'אנדרקאט מזדהה כנוצרי ומשלב את נושא הדת בחלק מהמוזיקה שלו.<ref></ref> לת'אנדרקאט בת בשם סנאה.<ref>https://www.wmagazine.com/story/thundercat-new-album-it-is-what-it-is-dragonball-durag/</ref>

==דיסקוגרפיה==
===אלבומי אולפן===
* 2011: The Golden Age of Apocalypse
* 2013: Apocalypse
* 2017: Drunk
* 2020: It Is What It Is
===מיני-אלבומים===
* 2015: The Beyond / Where the Giants Roam

==קישורים חיצוניים==

* 

==הערות שוליים==

קטגוריה:זמרים-יוצרים אמריקאים
קטגוריה:זמרים אפרו-אמריקאים
קטגוריה:גיטריסטים אמריקאים
קטגוריה:בסיסטים אמריקאים
קטגוריה:מוזיקאי ג'אז
קטגוריה:זוכי פרס גראמי
קטגוריה:אמריקאים שנולדו ב-1984